OpenLLM-France/wikimedia huggingface dataset:
# Aidas Preikšaitis

Aidas Preikšaitis (Akmenė, 15 de juliol de 1970) és un exfutbolista lituà de la dècada de 1990.
Fou 48 cops internacional amb la selecció lituana.
Pel que fa a clubs, defensà els colors de FK Žalgiris Vilnius, 1. FC Union Berlin, Kickers Emden i Wisla Plock S.S.A. 1947.

## Referències

* ↑ Lauzadis, Almantas. «Lithuania - Record International Players». RSSSF, 16-07-2009. [Consulta: 3 octubre 2009].
* ↑ Player profile - Union Berlin
* ↑ Aidas Preikšaitis a National-Football-Teams.com (anglès)
# Matthews (Missouri)

Matthews és una població dels Estats Units a l'estat de Missouri. Segons el cens del 2000 tenia 605 habitants.

## Demografia

Segons el cens del 2000, Matthews tenia 605 habitants, 252 habitatges, i 179 famílies. La densitat de població era de 212,4 habitants per km².
Dels 252 habitatges en un 32,9% hi vivien nens de menys de 18 anys, en un 56% hi vivien parelles casades, en un 11,9% dones solteres, i en un 28,6% no eren unitats familiars. En el 27% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,85.
Per edats la població es repartia de la següent manera: un 26,4% tenia menys de 18 anys, un 7,4% entre 18 i 24, un 27,3% entre 25 i 44, un 22,8% de 45 a 60 i un 16% 65 anys o més.
L'edat mediana era de 40 anys. Per cada 100 dones de 18 o més anys hi havia 90,2 homes.
La renda mediana per habitatge era de 28.083 $ i la renda mediana per família de 30.655 $. Els homes tenien una renda mediana de 27.500 $ mentre que les dones 15.417 $. La renda per capita de la població era de 13.426 $. Entorn del 7,8% de les famílies i el 9,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Matthews». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Matthews». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Al-Wehdat SC Amman

L'Al-Wehdat SC Amman, de vegades escrit Al-Wahdat o Al-Wihdat (àrab: نادي الوحدات الرياضي, Nādī al-Waḥdāt ar-Riyāḍī), és un club de futbol jordà de la ciutat d'Amman. El club també té seccions de voleibol, basquetbol i tennis taula. S'anomenà Al-Deffatain entre 1986 i 1988, adoptant aquest darrer any l'actual nom.

## Palmarès

* Lliga jordana de futbol:
** 1980, 1987, 1991–1992, 1994–1995, 1995–1996, 1996–1997, 1998, 2004–2005, 2006–2007, 2007–2008, 2008–2009, 2010–2011, 2013–2014, 2014–2015, 2015–2016, 2017–2018
* Copa jordana de futbol:
** 1982, 1985, 1988–1989, 1996, 1997, 2000, 2008–2009, 2009–2010, 2010–2011, 2013–2014
* Escut jordà de futbol:
** 1982, 1983, 1988, 1995, 2002, 2004, 2008, 2010, 2017
* Supercopa jordana de futbol:
** 1989, 1992, 1997, 1998, 2000, 2001, 2005, 2008, 2009, 2010, 2011, 2014

## Referències

* ↑ «Jordan - List of Foundation Dates Clubs». rsssf.com. [Consulta: 16 desembre 2017].
* ↑ «Jordan - List of Champions». rsssf.com. [Consulta: 16 desembre 2017].
* 1 2 3 «Jordan - List of Cup Winners». rsssf.com. [Consulta: 16 desembre 2017].

## Enllaços externs

* (àrab) Web oficial Arxivat 2020-07-28 a Wayback Machine.
# Al-Xarkiyya

La regió al-Xarkiyya, literalment ‘la regió Oriental’, és el nom tradicional de la part oriental del sultanat d'Oman, avui dia anomenada oficialment Regió Oriental (àrab: المنطقة الشرقية, al-Mintaqa ax-Xarqiyya).
La capital és Sur i les principals poblacions són Ibra, Samad, al-Mudaybi, Sinaw i al-Kabil. És una regió arenosa creuada per diversos uadis.
Està formada per onze províncies o wilayes: Sur, Ibra, Mudhaibi, al-Kamil Wal Wafi, Jalan Bani Bu Hassan, Jalan Bani Bu Ali, Wadi Bani Khalid, Dema Wa Thaieen, Bidiya, al-Kabil i Masirah (illa).

## Referències

* Regió Oriental Arxivat 2006-10-03 a Wayback Machine.
# Alfulell

Alfulell era un antic llogaret i actual despoblat situat al terme de Benifairó de la Valldigna, a la comarca valenciana de la Safor.
Es trobava als peus del castell d'Alfàndec i era lloc de moriscos, amb 22 famílies poc abans de la seua expulsió en l'any 1609. Des d'aleshores ha romàs despoblat.
Comptava amb una església.

## Referències

* ↑ «Alfulell». Gran Enciclopèdia Catalana. Barcelona: Grup Enciclopèdia Catalana.
# Merya

La llengua merya era una llengua finoúgrica parlada pel poble merya, que vivia a l'actual regió de Moscou, i a les adjacents óblast de Kostromà i óblast de Iaroslavl. Gairebé no se'n sap res de la seva llengua, però probablement era relacionada amb altres llengües finovolgaiques de la regió. El merya probablement es va extingir a l'edat mitjana, quan el poble merya fou assimilat pels eslaus. Restes de la seva llengua es poden trobar en alguns topònims.
# Menjamel cantaire

El menjamel cantaire (Gavicalis virescens) és un ocell de la família dels melifàgids (Meliphagidae).

## Hàbitat i distribució

Habita boscos, arbusts, manglars i ciutats d'Austràlia, a excepció de la zona tropical del nord i nord-est i la costa boscosa de l'est i el sud-est.

## Referències

* ↑ «Menjamel cantaire». Cercaterm. TERMCAT, Centre de Terminologia. Rev. 22/04/2022(català)
# Chuck (àlbum)

Chuck és el quart àlbum de la banda Canadenca Sum 41. Va ser llançat el 12 d'octubre de 2004. En aquest àlbum, la banda compta amb la participació del guitarrista principal de Dave Baksh. Tot i així va deixar la banda l'11 de maig de 2006 per integrar-se en la banda Brown Brigade.
Van anomenar així l'àlbum per Chuck Pelletier, una persona de les forces de pau de les Nacions Unides que va salvar les vides dels integrants de la banda i altres 40 civils mentre que la banda estava gravant un documental sobre la guerra a la República Democràtica del Congo per War Child Canada, un DVD benèfic anomenat "Rock: Sum 41 in Congo" que està a la venda a través d'internet.
El disc presenta un estil més pesat que els seus dos primers àlbums seguint l'estil marcat en Does This Look Infected?

## Llista de Cançons

* "Intro" - 0:48 (Introducció)
* "No Reason" - 3:04
* "We're All to Blame" - 3:38
* "Angels with Dirty Faces" - 2:23
* "Some Say" - 3:26
* "The Bitter End" - 2:51
* "Open Your Eyes" - 2:45
* "Slipping Away" - 2:28
* "I'm Not the One" - 3:35
* "Welcome to Hell" - 1:56
* "Pieces" - 3:02
* "There's No Solution" - 3:18
* "88" - 4:40
* "Noots" (Bonus Track per a Europa) - 3:51
* "Moron" (Bonus Track) - 2:00
* "Subject to Change" (Bonus Track per a Àsia) - 3:15

## Senzills

* "We're All to Blame", llançat a l'octubre de 2004
* "Pieces", llançat el gener de 2005
* "Some Say", llançat com senzill només al Canadà i el Japó, juny de 2005
* "No Reason", llançat com senzill al mateix temps que Some Say per Estats Units i Europa únicament.

## Participació

* Deryck Whibley - Veu, Guitarra.
* Dave Baksh - Veu, Guitarra.
* Cone McCaslin - Baix, veu de fons.
* Steve Jocz - Bateria, veu de fons.

## EP Chuck en acústic (Edició en Gira)

Chuck Acoustic EP (Tour Edition Promo) és un EP acústic lliurat per Sum 41 l'any 2005 només al Japó. Va ser llançat després del lliurament de l'àlbum Chuck amb l'edició de la gira Japonesa de l'àlbum.
A l'EP només hi ha 5 cançons, les quals són versions acústiques d'altres cançons ja lliurades. "Pieces", "Some Say" i "There's No Solution" aparèixen a l'àlbum Chuck mentre que, "Over My Head (Better Off Dead)" i "No Brains" són de làlbum anterior Does This Look Infected?.

### Llista de pistes

* "Pieces" (Acústica) – 3:16
* "No Brains" (Acústica) – 3:03
* "Over My Head (Better Off Dead)" (Acústica) – 2:56
* "Some Say" (Acústica) – 3:42
* "There's No Solution" (Acústica) – 3:26
Viccionari
# Chuck Aber

Chuck Aber (nascut com a Charles Robert Aber) és un actor estatunidenc. Llicenciat per la Slippery Rock University Of Pennsylvania, Aber apareixia a les pel·lícules Creepshow (1982) i El silenci dels anyells (1991). També ha sortit en anuncis i en la sèrie de televisió infantil Mister Rogers' Neighborhood. També treballa en produccions locals de teatre al voltant del Pittsburgh, Pennsilvània.

## Filmografia

* Mister Rogers' Neighborhood (7 episodis, 1983-1995)
** Everybody's Special (1995)
** Learning: Part 5 (1992)
** Growing: Part 1 (1991)
** Alike and Different (1987) (veu)
** Making Mistakes (1987) (veu)
* Two Evil Eyes (1990)
* Heartstopper (1991)
* El silenci dels anyells (1991)
* The 10 Million Dollar Getaway (1991)
* Citizen Cohn (1992) (TV)
* Houseguest (1995)
* The Assassination File (1996)
* She's Out of My League (2010)

## Enllaços externs

* Rob Owen, Pittsburgh Post-Gazette, Still in this neighborhood
* SRU News Arxivat 2010-05-28 a Wayback Machine.
# Ahmadil ben Ibrahim ben Wahsudan al-Rawwadi al-Kurdi

Ahmadil ibn Ibrahim ibn Wahsudhan ar-Rawwadí al-Kurdí (àrab: أحمديل بن ابراهيم بن وهسوذان الروادي الكردي, Aḥmadīl b. Ibrāhīm b. Wahsuḏān ar-Rawwādī al-Kurdī) (? - c. 1114 (<1116)) fou un comandant kurd de l'Imperi Seljúcida, que hauria donat nom a la dinastia dels atabegs ahmadílides de Maragha, fundada pel seu llibert Aq Súnqur al-Ahmadilí.

## Referències

* ↑ Bosworth, Clifford Edmund. The New Islamic Dynasties: A Chronological and Genealogical Manual (en anglès). Universitat de Colúmbia, 1996, p. 198.
# Alberto Vaquina

Alberto Vaquina (Nampula, 4 de juliol de 1961) és un metge i polític de Moçambic que va ocupar el càrrec de Primer Ministre de Moçambic des del 8 d'octubre de 2012 fins al 17 de gener de 2015. Estudià medicina a la Universitat de Porto.
Va començar en política com a director provincial de Salut a Cabo Delgado (1998-2000) i Nampula (2001-2005). Aquest any va donar el salt al càrrec de governador de Sofala, romanent en ell fins a 2010 quan va ser designat governador de Tete. En 2012 en una reestructuració del govern, el president Armando Guebuza va destituir al primer ministre Aires Ali. Vaquina va ser escollit per Guebuza per substituir Ali, en un moviment qualificat com a "sorprenent" per l'analista moçambiquès José Hanlon. L'analista ho destacava com un dels possibles successors de Guebuza després d'un ascens tan ràpid.

## Referències

* ↑ «Mozambique» (en anglès). Rulers.org. [Consulta: 21 gener 2014].
* ↑ Nuno Almeida. «Novo primeiro-ministro de Moçambique é alumnus da U.Porto» (en portuguès). Universidade do Porto, 09-10-2012. [Consulta: 21 gener 2014].
* ↑ Jinty Jackson. «Mozambique president sacks PM in cabinet reshuffle» (en portuguès). AFP, 08-10-2012. [Consulta: 21 gener 2014].
# Megaloblast

Un megaloblast és un eritroblast particularment gran que pot estar associat amb l'anèmia perniciosa (deficiència de vitamina B₁₂) i la deficiència d'àcid fòlic (anomenats en conjunt l'anèmia megaloblàstica).
Aquest tipus d'anèmia condueix a macròcits (glòbuls vermells anormalment grans). La causa d'aquest gegantisme cel·lular és una alteració en la síntesi d'ADN que retarda la maduració nuclear i la divisió cel·lular. Com que l'ARN i el citoplasma són sintetitzats a un ritme constant tot i l'alteració de la síntesi d'ADN, llavors les cèl·lules mostren una asincronia citoplasma-nucli.

## Referències

* ↑ «Dorlands Medical Dictionary:megaloblast», 08-06-2010. Arxivat de l'original el 2010-06-08. [Consulta: 4 agost 2018].
# Megalobulimus fragilion

Megalobulimus fragilion és una espècie de gastròpode eupulmonat terrestre de la família Strophocheilidae.

## Distribució geogràfica

Es troba al Brasil.

## Referències

* ↑ Mansur, M.C.D. (1996). "Megalobulimus fragilion." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Enllaços externs

* BioLib (anglès)
* Encyclopedia of Life (anglès)
# Megalobrama terminalis

Megalobrama terminalis és una espècie de peix cipriniforme de la família dels ciprínids.

## Morfologia

Els mascles poden assolir els 60 cm de longitud total.

## Distribució geogràfica

Es troba a Àsia: conques dels rius Amur i Iang-Tsé.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Metz Handball

Metz Handball és un equip d'handbol femení de la localitat francesa de Metz. El club es fundà l'any 1967 i actualment disputa la Divisió 1 de la Lliga francesa d'handbol femení. Ha guanyat 18 Lligues franceses: 1989, 1990, 1993, 1994, 1995, 1996, 1997, 1999, 2000, 2002, 2004, 2005, 2006, 2007, 2008, 2009, 2011 i 2013) i set Copa de França (1985, 1990, 1994, 1998, 1999, 2010 i 2013).

## Referències

* ↑ «Fiche de Metz Handball». [ www.handlfh.org]: Lliga Femenina de Handbol.
* ↑ «Metz Handball». Federació Europea de Handbol.

## Enllaços externs

* Metz Handball - Lloc web oficial
# Albino Binda

Albino Binda (Cittiglio, província de Varese, 9 d'abril de 1904 – Cittiglio, 30 de març de 1976) va ser un ciclista italià que fou professional entre 1926 i 1935.
Durant molts anys va córrer com a gregari del seu germà gran, Alfredo Binda, aconseguint tres victòries en la seva carrera professional: una etapa del Giro d'Itàlia de 1928, la Tre Valli Varesine del1930 i el Giro de les Dues Províncies de 1933.

## Palmarès

* 1928
** Vencedor d'una etapa del Giro d'Itàlia
* 1929
** Vencedor d'una etapa del Giro de Sicília
* 1930
** 1r a la Tre Valli Varesine
* 1933
** 1r al Giro de les Dues Províncies

### Resultats al Giro d'Itàlia

* 1927. 24è de la classificació general
* 1928. 8è de la classificació general. Vencedor d'una etapa
* 1929. 11è de la classificació general
* 1930. 26è de la classificació general
* 1931. 23è de la classificació general
* 1932. 27è de la classificació general
* 1933. 37è de la classificació general

## Referències

* ↑ «BINDA Albino». [Consulta: 29 gener 2022].
* ↑ ONLUS®, Museo del Ciclismo Associazione Culturale. «Museo del Ciclismo - Albino Binda» (en italià). [Consulta: 29 gener 2022].
* ↑ ONLUS®, Museo del Ciclismo Associazione Culturale. «Museo del Ciclismo - Storia di Albino Binda» (en italià). [Consulta: 29 gener 2022].

## Enllaços externs

* Fitxa d'Albino Binda a sitiodeciclismo.net
# Amarilis Savón Carmenate

Amarilis Savón Carmenate (L'Havana, Cuba 1974) és una judoka, ja retirada, guanyadora de tres medalles olímpiques.

## Biografia

Va néixer el 13 de maig de 1974 a la ciutat de l'Havana, capital de Cuba.

## Carrera esportiva

Va participar, als 18 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de bronze en la prova de pes extra lleuger (-48 kg), un metall que aconseguí revalidar en els Jocs Olímpics d'Estiu de 1996 realitzats a Atlanta (Estats Units). En els Jocs Olímpics d'Estiu de 2000 realitzats a Sydney (Austràlia) finalitzà setena en aquesta mateixa categoria. En els Jocs Olímpics d'Estiu de 2004 realitzats a Atenes (Grècia) aconseguí guanyar una nova medalla de bronze, en aquesta ocasió en la prova de pes semi lleuger (-52 kg).
Al llarg de la seva carrera ha guanyat quatre medalles en el Campionat del Món de judo, una d'elles d'or; i tres medalles en els Jocs Panamericans, totes elles d'or.

## Referències

* ↑ «Amarilis Savón». olympedia.org. [Consulta: 13 març 2022].
* ↑ Benson, Devyn Spence; Castillo, Daisy Rubiera; Terry, Inés María Martiatu. Afrocubanas: History, Thought, and Cultural Practices (en anglès). Rowman & Littlefield, 2020-05-22, p. 317. ISBN 978-1-78661-482-7.
# Amarillita

La amarillita és un mineral de la classe dels sulfats. Rep el seu nom del lloc on va ser descoberta, a Tierra Amarilla, Xile.

## Característiques

La amarillita és un sulfat de fórmula química NaFe(SO₄)₂·6H₂O. Cristal·litza en el sistema monoclínic. Es troba en cristalls equants facetats complexament, tabulars i gruixos, poques vegades prismàtics paral·lels a [001], amb les formes comunes {001}, {100}, {110}, {101} i {111}. Es troba també com agrupacions individuals paral·leles, de fins a 2 mil·límetres. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, l'amarillita pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), alum-(Na), tschermigita, lanmuchangita, voltaïta, zincovoltaïta, pertlikita, amoniomagnesiovoltaïta, kröhnkita, ferrinatrita, goldichita, löweïta, blödita, niquelblödita, changoïta, zincblödita, leonita, mereiterita, boussingaultita, cianocroïta, mohrita, niquelboussingaultita, picromerita, polihalita, leightonita, konyaïta i wattevil·lita.

## Formació i jaciments

Es forma a les zones d'oxidació dels dipòsits de sulfurs. Sol trobar-se associada a altres minerals com la coquimbita i altres sulfats. Va ser descoberta l'any 1933 a Tierra Amarilla, a la província de Copiapó, a la regió d'Atacama (Xile). També ha estat descrita a una altra localitat xilena, a Cerros Pintados (Regió de Tarapacá), i a la Xina, a la mina Xitieshan (Qinghai).

## Referències

* ↑ «Amarillite» (en anglès). Mindat. [Consulta: 6 juliol 2016].
* 1 2 «Amarillite» (en anglès). Handbook of Mineralogy. [Consulta: 6 juliol 2016].
# Mibu

Mibu (壬生町, Mibu-machi) és una vila i municipi de la prefectura de Tochigi, a la regió de Kanto, Japó i pertanyent al districte de Shimotsuga. Tot i que la seua activitat principal és l'agricultura, actualment s'està convertint en una ciutat dormitori d'Utsunomiya degut a la seua proximitat.

## Geografia

El municipi de Mibu està situat al sud-est de la prefectura de Tochigi. El municipi es troba als límits més septentrionals de la plana de Kantо̄ i el seu relleu és pla amb algunes elevacions de 50 a 100 metres sobre el nivell de la mar. El riu Kuro passa per dins del municipi. Mibu es troba a vora 90 quilòmetres al nord des de Tòquio i limita al nord amb Utsunomiya, la capital prefectural. Aproximadament una tercera part del territori de Mibu es troba cobert per camps d'arròs. El terme municipal de Mibu limita amb els d'Utsunomiya i Kanuma al nord i amb Tochigi i Shimotsuke al sud.

### Clima

Mibu té un clima continental humid, caracteritzat per estius càlids i hiverns freds amb fortes nevades. La temperatura mitjana anual és de 13,8 graus. La mitjana anual de precipitacions és de 1.385 mil·límetres, sent el setembre el mes més humid. Les temperatures més altres es troben a l'agost, amb una mitjana de 26,1 graus i el mes més fred és el gener, amb una mitjana de vora els 2,4 graus.

## Història

Diverses restes de kofuns o túmuls funeraris del període Kofun han estat trobats a Mibu. Durant el període Tokugawa la zona va ser governada pel feu de Mibu. El poble que va créixer als voltants del castell de Mibu va esdevindre una shukuba o casa de postes al camí de Nikkō, que connectava Edo amb el complex religiós de Nikko. Després de la restauració Meiji i amb la nova llei de municipis de l'1 d'abril de 1889 es fundà la vila de Mibu i els pobles d'Inaba i Minami-Inukai, tots tres pertanyents al districte de Shimotsuga. Inaba va ser absorbida per Mibu el 3 de novembre de 1954, seguit de Minami-Inukai el 28 de juliol de 1955.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas concret de Mibu, des de 1954.
| Alcalde | Inici del mandat | Fi del mandat | Partit |
| Tsurushichi Satō | 1954 | 1958 | Ind |
| Kenichirō Odagaki | 1958 | 1966 | Ind |
| Shōji Satō | 1966 | 1970 | Ind |
| Saburō Satō | 1970 | 1978 | Ind |
| Masayuki Satō | 1978 | 1982 | Ind |
| Shōzō Usai | 1982 | 1990 | Ind |
| Hideyo Shimizu | 1990 | 2010 | Ind |
| Kazuya Kosuge | 2010 | - | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 17.785 | 18.999 | 20.189 | 26.029 | 24.007 | 25.485 | 35.037 |
| 1990 | 2000 | 2010 | 2020 | 2030 | 2040 | 2050 |
| 39.588 | 39.853 | 39.617 | 39.296 | - | - | - |

## Transport
### Ferrocarril

* Ferrocarril Tо̄bu
** Mibu - Kuniya - Omocha no machi - Yasuzaka

### Carretera

* Autopista del Nord de Kantо̄ (Kita-Kantō)
* Nacional 121 - Nacional 352

## Referències

* ↑ https://map.yahoo.co.jp/address?ac=09361
* ↑ Mibu climate data
* ↑ http://www.town.mibu.tochigi.jp/mayor/rekidai/
* ↑ Statistics Bureau of Japan
# Amar es para siempre

Amar es para siempre és una sèrie de televisió a Antena 3, com a continuació d'Amar en tiempos revueltos. La sèrie va començar les seves emissions el 14 gener de 2013. S'emet actualment de dilluns a divendres de 16:30-17:35. Amar es para siempre arrenca a principis de la dècada dels 60 a Espanya. Una dècada on Espanya va patir canvis significatius i de gran creixement. La sèrie reflecteix aquest moment històric, de reconstrucció espanyola, on hi ha un ressorgiment social i econòmic de la població.

## Temporades

** Primera temporada (165 episodis): (octubre de 1960- juny de 1961)
Inici: 14 gener 2013
Final: 4 setembre 2013
** Segona temporada (256 episodis): (setembre de 1961- març de 1963)
Inici: 5 setembre 2013
Final: 9 set 2014
** Tercera temporada (254 episodis): (juliol de 1963-¿?)
Inici: 10 setembre 2014
Final: 8 setembre 2015
** Quarta temporada (¿? Episodis): (¿? -¿?)
Inici: 9 set 2015
Final: ¿? de setembre de 2016

## Llibres inspirats de la sèrie

* Ese brillo en tus ojos. De Sergio Barrejón

## Referències

* ↑ La primera foto de la continuación de 'Amar en tiempos revueltos' ABC.es
* ↑ 'Amar en tiempos revueltos' será 'Amar es para siempre' 20 minutos
* ↑ El spin-off de 'Amar en tiempos revueltos' ya tiene fecha de estreno, el 14 de enero a las 16:30 Ecoteuve.es
* ↑ 'Amar es para siempre' o la dignidad del culebrón El País.com

## Enllaços externs

* Pàgina web oficial de la sèrie
* Pàgina web oficial a MizonaTV